Weekly Photo Challenge: Today | MaanKind
Postaday, Weekly Photo Challenge: Today
Ek het baie talente. Ek is oa prakties, kreatief, noukeurig en hardwerkend. Generally speaking, ‘n goeie boeremeisie. Ek gooi nie maklik iets weg wat nog vir my nut het en wat ek nog gebruik nie, en as dit breek, maak ek dit heel. In hierdie geval, as die kat my brei/hekelmandjie flenters krap, dan vervang ek die materiaal.
Net so moes ek onlangs ‘n Director’s chair se seilsitplek vervang, wat heel glad verloop het, afgesien van die klomp masjiennaalde wat ek afgekap het. Daar bly toe net mooi genoeg van die mooi roomkleur canvas oor om my breisak se sak te vervang. Singer naaimasjiene kan nie die universele naalde gebruik nie, en ek kry nêrens ‘n nommer 12 of 14 naald, (waarmee mens denim en canvas werk) nie.
(Voeg gou by my talente – en hier praat ons breedweg van talente – deursettingsvermoë, kalmte of vertaal dit ook as plein koppigheid. As ek iets wil doen, wil ek dit nóú doen.)
So vergeet ons een van MaanMan se jeans in San Francisco, en nog een skif ook toe sommer deur, en ons moes inderhaas winkels toe vir nuwe jeans. (Hy het ‘n uiters minimalistiese klerekas) Elke enkele jean in sy kas, moet altyd korter gemaak word, hy glo nie aan duur Levi’s wat jy in korter lengtes kan koop nie, o nee, Mr Price s’n is goed genoeg.
Die jeans se some het net twee naalde afgekap, (ek koop nou sommer 3 pakkies op ‘n slag) so my geduld het gehou en ek maak toe gou die nuwe sak klaar, sodat MaanMan dit vir my kan gom.
Maar helaas. I totally screwed up met die metery, die sak pas, maar hy kan nie meer toemaak nie…
Maar vrees nie, ek het nog ‘n talent – ‘n boer maak ‘n plan! Ek soek nou ietsie om sulke netjiese lusse mee te maak, dat dit lyk of die sak maar altyd so gelyk het…
4 Junie, 2012 om 4:19 nm
Nee wat. Mr Price, net om die hoek.
4 Junie, 2012 om 3:03 nm
😆 Ek het volle vertroue in jou dat jy daai sak gaan wen! Ek het die naweek ‘n kassie gebou – een van daai wat in ‘n boks kom en dan moet jy alles aanmekaar sit met ‘n LN-key. Eers het ek die kante omgeruil en moes weer alles losmaak, maar ek het hom gewen. Behalwe dat ek nou na die tyd voel of my bene afgebreek is van al die buk en opstaan en buk en opstaan 😯
4 Junie, 2012 om 3:23 nm
Die sak se sak man! Die plan involve nou broekrek wta ek moet gaan koop en ek is te lui om straatop te loop.
4 Junie, 2012 om 3:31 nm
Dink net daaraan – jy hoef net straat op te loop. Ander moet in hulle kar klim en RY 😆 Ek dink jy moet my nuwe post gaan lees 😉
4 Junie, 2012 om 1:35 nm
Hierdie sak het nou ‘n “saak” vir kreatiwiteit geword…. hou moed…. jy gaan hom wen.
4 Junie, 2012 om 1:42 nm
Ek is oortuig ek gaan…
4 Junie, 2012 om 12:54 nm
Ek dink jy kan. Hoe meer opdraendes daar is, hoe vernuftiger raak ons. Jy gaan uiteindelik ‘n breisak hê, soos geen ander mens nie,
4 Junie, 2012 om 1:25 nm
Daar is klaar ‘n plan….
4 Junie, 2012 om 11:48 vm
Daar is ‘n paar dinge wat die uwe nie kan doen nie … nee meer ! broekspype korter maak, al meet ek – my stomme Geliefde lyk soos die trappe van vergelyking kort-korter of is dit eerder lank-langer. Ek bewonder jou kreatiwiteit !! Doe zo voort!
4 Junie, 2012 om 12:01 nm
Ek moet sê, die moerig-meter begin nou styg…
4 Junie, 2012 om 2:50 nm
Jammer, maar ek het nou so lekker gelag vir daai een !!!